Kinnitatud 05.01.2016 nr. 6.2 - /1

**ÕPPEKAVA**

**Täienduskoolituse õppekava:** **Püsililled, kasvatamine ja hooldamine**

**Õppekavarüh.**  622-Aiandus

**Õppekava koostamise alus.** Räpina Aianduskooli aianduse eriala õppekava, aianduserialade riiklik õppekava, (aednik, EKR tase 4 ja maastikuehitaja, EKR tase 4)

**Õppe kogumaht ja õppe ülesehitus**

Õppe kogumaht on 34 tundi , mis läbitakse järgmiselt:

* teoreetiline õpe Räpinas – 3 tundi
* praktiline õpe Räpinas – 14 tundi
* e-õpe – 12 tundi
* iseseisev töö – 5 tundi

**Sihtgrupp ja õppe alustamise tingimused**

Koolituse sihtgrupiks on eelneva erialase hariduseta inimesed

Õppegrupi maksimaalne suurus on 15 inimest

Õppe alustamise tingimused - kursuse läbimiseks on vajalik osalejal kodune arvuti kasutusvõimaluse ja internetiühenduse olemasolu.

Vajalikud vahendid esimeseks õppepäevaks: Võimalusel kaasa võtta isiklik sülearvuti ja fotoaparaat või nutitelefon, millega saab pildistada.

**Eesmärk**

Õpetusega taotletakse, et kursuse läbinu omab ülevaadet haljastuses kasutatud püsililledest, nende liikidest, sortidest, nõudetest kasvukohale; paljundab, kasvatab ja hooldab püsililli. Kasutab oma töös vajalikke infoallikaid, materjale, tööriistu ja seadmeid sh IKT-vahendeid, loob kursuse käigus personaalse virtuaalse õpimapi (blogi) ning hindab leitava info usaldusväärsust. Lähtub töötamisel tööohutusest ja keskkonnanõuetest.

**Õpiväljundid**

Kursuse läbinu:

* kirjeldab püsilillede olemust,
* tunneb haljastuses kasutatavaid püsilillede liike ja kirjeldab nende omadusi ning nõudeid kasvukohale,
* paljundab ja noorendab püsililli,
* hooldab püsililli,
* kasutab töös erinevaid infoallikaid, materjale, tööriistu ja vahendeid, sh IKT-vahendeid ning hindab info usaldusväärsust,
* töötab ennast ja keskkonda säästvalt.

**Õppesisu:**

Õppe kogumaht on 34 akadeemilist tundi, millest teoreetilist õpet 3h, praktilist õpet 14h, e-õpet 12h ja tagasisidestatud iseseisvat tööd 5h.

A: Kontakt- ja e-õppes käsitletavad põhiteemad on: 15h

* e-õppe õpikeskkonna tutvustamine ja nõuded kursuse läbimiseks (1 h) (1. päev Räpinas)
* püsilillede, sh sibullillede olemus ja klassifikatsioon (1 h) (1. päev Räpinas)
* püsilillede nõuded kasvukohale (1 h) (1. päev Räpinas)
* haljastuses kasutatavate püsilillede sortiment, nende omadused ja nõuded kasvukohale (3 h) (e-õppena)
* püsilillede paljundamine ja noorendamine (2 h) (e-õppena)
* püsilillede kasvatamine ja hooldamine, sh kahjustajad ja nende tõrje (5 h) (e-õppena)
* püsilillede paljundamisel, kasvatamisel ja hooldamisel kasutatavad vahendid, tööriistad ja materjalid (2 h) (e-õppena).

B: Praktilise õppetegevuse kirjeldus:

* õppekäik Räpina Aianduskooli püsilillekollektsiooni ja Sillapää lossiparki (2 h) (1. päev Räpinas);
* õppekäik Räpina Aianduskooli püsilillekollektsiooni ja Sillapää lossiparki (2 h) (2. päev Räpinas);
* püsilillede paljundamine ja noorendamine; kasutatavad vahendid, tööriistad ja materjalid; tööohutus (3 h) (2. päev Räpinas);
* õppekäik Räpina Aianduskooli püsilillekollektsiooni ja Sillapää lossiparki (2 h) (3. päev Räpinas);
* püsilillede hooldamine; kasutatavad vahendid, tööriistad ja materjalid; tööohutus (5 h) (3. päev Räpinas).

**Õppemeetodid** E-õpe, esitlus, mõttekaart, diskussioon, rühmatöö, virtuaalne õpimapp (blogi), reflektsioon, praktiline töö.

**Õppekeskkond**

Õpe toimub e-õppena (http://aianduskool.ee/lilled/), klassiruumis, õppekasvuhoones ja -aias.

Klassiruumis on vähemalt 15 õppijakohta, õpetaja arvuti ja dataprojektor.

Igal õppijal on võimalik kasutada õpetaja poolt kaasatoodud õppekirjandust ning praktiliseks tegevuseks vajalikke töövahendeid ja materjale (*töövahendid ja –riistad praktilisteks töödeks: aiakäärid, kobestid, labidad, poolkuurauad, ämbrid, aianöörid, vaiad, mõõdulindid, aiakärud, istutus- ja paljundusmaterjal – taimed, sibulad, seemned, sibullillede sibulate istutuskorvid, kastekannud, taimmaterjal paljundamiseks, potid, taimekastid, kasvusubstraat, liiv, vermikuliit, perliit, väetised, erinevad multši- ja kattematerjalid, taimeetiketid, pliiatsid).*

**Iseseisva töö kirjeldus:**

Virtuaalse õpimapi (blogi) koostamine ja reflekteerimine (5 h).

**Õppematerjalid:**

Õppetegevuses kasutatakse alljärgnevaid õppematerjale:

Konspektid ja e-õppe materjalid:

Uurman, K. (2015). Püsililled. E-kursus. <http://aianduskool.ee/lilled/>

Uurman, K. (2014). Rohttaimed. E-kursus. Teema: püsililled. <http://aianduskool.ee/rohttaimed/?p=113>

Uurman, K. (2015). Istutusalade rajamine ja hooldamine. E-kursus. Teema: lillepeenrad. <http://aianduskool.ee/rohttaimed/?p=448>

Uurman, K. (2015). Istutusalade rajamine ja hooldamine. E-kursus. Teema: lillepeenarde rajamine. <http://aianduskool.ee/rohttaimed/?p=471>

Uurman, K. (2015). Istutusalade rajamine ja hooldamine. E-kursus. Teema: lillepeenarde hooldamine. <http://aianduskool.ee/rohttaimed/?p=481>

**Nõuded õpingute lõpetamiseks, sh hindamismeetod ja -kriteeriumid**

Õpingute lõpetamise eelduseks on 100% osalemine teoreetilises ja praktilises õppetegevuses, virtuaalse õpimapi (blogi) ja reflektsiooni koostamine ning püsililliepeenra joonise esitamine.

|  |  |
| --- | --- |
| **Hindamismeetod-mitteeristav** | **Hindamiskriteeriumid** |
| Virtuaalne õpimapp (blogi) ja reflektsioon | Nõuded sisule, ülesehitusele, vormistusele ja esitamisele: * e-õppe käigus koostatud ülesanded on esitatud tähtaegselt ja vastavad etteantud sisunõuetele;
* illustreeriva materjaliga reflekteerivad kokkuvõtted Räpinas toimunud kontaktpäevadest;
* reflektsioon peegeldab kursuse läbija enesearengut, teadmiste ja oskuste täienemist;
* sisaldab nii tekste kui ka illustreerivat materjali (joonised, visandid, fotod, tabelid vms);
* on vormistatud veebikeskkonnas (nt blogger.com, wordpress.com vms)
* on sidus ja struktureeritud, korrektses eesti keeles, materjalid on loogilises järjestuses ja moodustavad ühtse terviku;
* on esitatud lingina kursuse läbiviijale e-kirja teel (katrin.uurman@aianduskool.ee);
 |

**Koolituse läbimisel väljastatav dokument**

Koolituse läbinule väljastatakse Räpina Aianduskooli täienduskoolituse tunnistus või tõend.

1. tunnistus väljastatakse, kui õpiväljundid on saavutatud
2. tõend väljastatakse, kui õpiväljundid jäävad saavutamata

**Koolitaja kompetentsust tagava kvalifikatsiooni või õpi- või töökogemuse kirjeldus**

\* omab aianduse valdkonna täiskasvanute koolitaja koolituskogemust vähemalt 3 aastat

\* kasuks tuleb täiskasvanute koolitaja või õpetaja kutse, kutsekoolis töötamise kogemus

MSc Katrin Uurman, Räpina Aianduskooli kutseõpetaja, täiskasvanute koolitaja kutse, EKR tase 6

Õppekava koostas: Katrin Uurman

Räpina Aianduskooli kutseõpetaja

04.01.2016